CELEX: 62011CN0489
Language: mt
Date: 2011-09-23 00:00:00
Title: Kawża C-489/11 P: Appell ippreżentat fit- 23 ta’ Settembru 2011 minn Mitsubishi Electric Corp. mis-sentenza mogħtija mill-Qorti Ġenerali (It-Tieni Awla) fit- 12 ta’ Lulju 2011 fil-Kawża T-133/07, Mitsubishi Electric Corp. vs Il-Kummissjoni Ewropea

26.11.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/15
            
         Appell ippreżentat fit-23 ta’ Settembru 2011 minn Mitsubishi Electric Corp. mis-sentenza mogħtija mill-Qorti Ġenerali (It-Tieni Awla) fit-12 ta’ Lulju 2011 fil-Kawża T-133/07, Mitsubishi Electric Corp. vs Il-Kummissjoni Ewropea
   (Kawża C-489/11 P)
   2011/C 347/24
   Lingwa tal-kawża: l-Ingliż
   
      Partijiet
   
   
      Appellanti: Mitsubishi Electric Corp. (rappreżentant: R. Denton, Solicitor, J. J Vyavaharkar, Solicitor, K. Haegeman, avukat)
   
      Parti oħra fil-proċedura: Il-Kummissjoni Ewropea
   
      Talbiet tal-appellanti
   
   L-appellanti titlob li l-Qorti tal-Ġustizzja jogħġobha:
   
               —
            
            
               tannulla s-sentenza safejn tiċħad ir-rikors ta’ Melco quddiem il-Qorti Ġenerali,
            
         
               —
            
            
               tannulla dawk l-artikoli tad-deċiżjoni li għadhom ma ġewx annullati mis-sentenza, sa fejn japplikaw għal Melco u għal TMT&D għall-perjodu li għalih Melco tikkondividi r-responsabbiltà in solidum ma’ Toshiba għall-attivitajiet ta’ TMT & D,
            
         
               —
            
            
               fi kwalunkwe każ, tikkundanna lill-Kummissjoni għall-ispejjeż tagħha stess u l-ispejjeż ta# Melco fil-kuntest ta’ din il-proċedura u tal-proċedura quddiem il-Qorti Ġenerali.
            
         
      Aggravji u argumenti prinċipali
   
   L-appellanti tissottometti li l-Qorti Ġenerali għamlet żbalji legali sinjifikattivi fl-evalwazzjoni tal-provi dwar l-eżistenza tal-allegat “fehim komuni”:
   
               —
            
            
               il-Qorti Ġenerali wettqet żnaturament tal-informazzjoni fir-rigward tal-eżistenza tal-“approċċ komuni”;
            
         
               —
            
            
               il-Qorti Ġenerali naqset milli tapplika l-kriterji adegwati għall-eżami tal-provi u applikat b’mod żbaljat il-prinċipju li jirriżulta mill-ġurisprudenza li jipprovdi li dikjarazzjonijiet li jmorru kontra l-interessi tad-dikjarant għandhom fil-prinċipju jiġu kkunsidrati bħala partikolarment attendibbli;
            
         
               —
            
            
               il-Qorti Ġenerali applikat b’mod żbaljat il-ġurisprudenza dwar il-kriterji ta’ evalwazzjoni u l-kunsiderazzjoni tal-provi meta kkonkludiet li d-dikjarazzjoni ta’ M hija kredibbli u għandha valur probatorju;
            
         
               —
            
            
               il-Qorti Ġenerali applikat b’mod żbalajt il-liġi dwar il-korroborazzjoni tar-risposta ta’ Fuji għad-dikjarazzjoni tal-oġġezzjonijiet;
            
         
               —
            
            
               il-Qorti Ġenerali naqset milli tikkunsidra l-effett ġenerali tad-diversi ksur mill-Kummissjoni tad-drittijiet tad-difiża u tad-dritt għal smigħ xieraq ta’ Melco;
            
         
               —
            
            
               il-Qorti Ġenerali kisret id-drittijiet ta’ difiża ta’ Melco, b’mod partikolari l-preżunzjoni ta’ innoċenza, billi obbligat lil Melco ġġib prova fin-negattiv li tipprova li ma wetqitx ksur;
            
         
               —
            
            
               il-Qorti Ġenerali kisret il-preżunzjoni ta’ innoċenza u applikat b’mod żbaljat il-prinċipji legali billi rrifjutat li tikkunsidra spjegazzjoni alternattiva plawsibbli.
            
         L-appellanti issostni wkoll li l-Qorti Ġenerali għamlet żbalji ta’ liġi serji fl-evalwazzjoni tat-tul ta’ żmien tal-allegat ksur:
   
               —
            
            
               il-Qorti Ġenerali naqset milli tipprova l-allegat tul ta’ żmien tal-ksur fil-livell legali mitlub.